

ΕΕ5Τ 

Κθ35θη: 8ί9Β 
(βΓπϋθεΙϋθϋ) 

ΕοοΒίίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


6307 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 536 

6 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση αρμοδιότητας Δημοτικής Επιχείρησης 
Ύδρευσης Αποχέτευσης Λέσβου στις υπόλοιπες 
οκτώ Δημοτικές Ενότητες του ενιαίου Δήμου Λέ¬ 
σβου Ν. Λέσβου. 1 

Τροποποίηση συστατικής πράξης του Ν.Π.Δ.Δ. του 
Δήμου Τήνου με την επωνυμία «Δημοτικό Νομικό 
Πρόσωπο Δήμου Τήνου. 2 


Τροποποίηση της υπ’ αριθ. 9190/10-9-2014 (ΦΕΚ 2540 
Β'/24-09-2014) απόφασης Γενικού Γραμματέα 
Αποκεντρωμένης Διοίκησης Μακεδονίας - Θρά¬ 
κης, περί ανάθεσης καθηκόντων Ληξιάρχων στο 


Δήμο Νάουσας Ν. Ημαθίας. 3 

Ανάθεση καθηκόντων Ληξιάρχων στα Ληξιαρχεία των 
Δημοτικών Ενοτήτων του Δήμου Λουτρακιού - Πε- 
ραχώρας - Αγίων Θεοδώρων Νομού Κορινθίας.. 4 
Απαλλαγή της Χρανιώτη Αικατερίνης του Γεωργί¬ 
ου από τα καθήκοντα Ληξιάρχου της Δημοτικής 
Ενότητας Νέας Τίρυνθας του Δήμου Ναυπλιέων 

Ν. Αργολίδος. 5 

Ανάθεση καθηκόντων Ληξιάρχου Δημοτικής Ενότη¬ 
τας Νέας Τίρυνθας του Δήμου Ναυπλιέων Νομού 

Αργολίδος. 6 

Καθορισμός ωραρίου λειτουργίας των Υπηρεσιών 
Καθαριότητας,Ύδρευσης και Τεχνικών'Εργων του 

Δήμου Νεμέας για το έτος 2015. 7 

Συγκρότηση της Επιτροπής Παρακολούθησης του 
Περιφερειακού Επιχειρησιακού Προγράμματος 
«Ανατολικής Μακεδονίας και Θράκης» 2014 - 
2020. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. Φ.2996/2015/ 
0000070/10.02.2015 απόφαση του Γενικού Γραμ¬ 
ματέα της Αποκεντρωμένης Διοίκησης Πελοπον- 
νήσου. 9 


ΑΠΟΦΑΣΕΙ Σ 

Αριθ. απόφ. 4606 /22/01/2015 (1) 

Επέκταση αρμοδιότητας Δημοτικής Επιχείρησης Ύδρευ¬ 
σης Αποχέτευσης Λέσβου στις υπόλοιπες οκτώ Δημο¬ 
τικές Ενότητες του ενιαίου Δήμου Λέσβου Ν. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87Α77-6-2010). 

2. Τις διατάξεις της παρ. 2 του άρθρου 2 του Ν. 1069/ 
1980 «Περί κινήτρων δια την ίδρυση Επιχειρήσεων 
Υδρεύσεως και Αποχετεύσεως» (ΦΕΚ. 191/Α723-8-1980) 
όπως τροποποιήθηκε με την παρ. 7, του άρθρου 8 του 
Ν. 2839/2000 «Ρυθμίσεις θεμάτων του Υπουργείου Εσω¬ 
τερικών, Δημόσιας Διοίκησης και Αποκέντρωσης και 
άλλες διατάξεις» (ΦΕΚ 196Α712-9-2000). 

3. Το άρθρο 1 του Ν.4147/2013 (ΦΕΚ 98/Α726-4-2013) 
για τη διαδικασία συγχώνευσης ΔΕΥΑ. 

4. Τις διατάξεις του άρθρου 56 του Ν. 4257/2014 (ΦΕΚ 
Α' 93) «Επείγουσες ρυθμίσεις αρμοδιότητας Υπουργείου 
Εσωτερικών». 

5. Τις διατάξεις του άρθρου 24 του Π.δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

6. Την υπ’ αριθ. 4 της 06/02/2015 πράξη υπουργικού 
συμβουλίου με θέμα «Αποδοχή παραιτήσεων των Γε¬ 
νικών Γραμματέων των Αποκεντρωμένων Διοικήσεων 
της Χώρας. 

7. Το Π.δ. 637/1982 περί σύστασης στον τέως Δήμο 
Μυτιλήνης της ενιαίας επιχείρησης ύδρευσης και απο¬ 
χέτευσης με το όνομα: Δημοτική ΕπιχείρησηΎδρευσης 
και Αποχέτευσης Μυτιλήνης. 

8. Την υπ’ αριθ. 101/2011 απόφαση του Δ.Σ. Λέσβου 
περί τροποποίησης της συστατικής πράξης ΔΕΥΑΜ, 
μετονομασία αυτής σε ΔΕΥΑΛ και ορισμού Προέδρου 

και μελών του Δ.Σ. αυτής που εγκρίθηκε με την υπ’ αριθ. 
3643/1101/6-4-2011 απόφαση μας και δημοσιεύθηκε στο 
ΦΕΚ 868 Β72011. 

9. Την υπ’ αριθ. οικ.24627/2585/2013 (ΦΕΚ 1411Β710-6-2013) 
απόφασή μας, με την οποία εγκρίθηκε η υπ’ αριθ. 35/2013 
απόφαση του Δημοτικού Συμβουλίου Λέσβου, αναφο¬ 
ρικά με την εν μέρει επέκταση χωρικής αρμοδιότητας 
της Δ.Ε.Υ.Α. Λέσβου, στις Δημοτικές ενότητες Μυτιλήνης, 
Λουτρόπολης Θερμής, Ευεργέτουλα, Μανταμάδου και 
Μηθύμνης και η ενσωμάτωση του πρώην Συνδέσμου 
Ύδρευσης και Αποκομιδής Απορριμμάτων του πρώην 
Δήμου Λουτρόπολης Θερμής. 

10. Την υπ’ αριθ. 267/2014 απόφαση του Διοικητικού 
Συμβουλίου της ΔΕΥΑΛ περί επέκτασης της ΔΕΥΑΛ 
στις υπόλοιπες Δημοτικές Ενότητες του Δήμου Λέσβου. 

11. Την υπ’ αριθ. 757/2014 απόφαση του Δημοτικού Συμ¬ 
βουλίου του Δήμου Λέσβου που αφορά έγκριση επέκτα¬ 
σης της Δ.Ε.Υ.Α.Λ. στις υπόλοιπες Δημοτικές Ενότητες 
του Δήμου Λέσβου, αποφασίζουμε: 

Επικυρώνουμε τη νομιμότητα της υπ’ αριθ. 757/2014 από¬ 
φασης του Δημοτικού Συμβουλίου Λέσβου αναφορικά με 
την επέκταση της χωρικής αρμοδιότητας της Δ.Ε.Υ.Α. Λέ¬ 
σβου στις υπόλοιπες οκτώ (8) Δημοτικές Ενότητες, ήτοι: 
Ερεσσού - Αντίσσης, Καλλονής, Πέτρας, Αγ. Παρασκευής, 
Πολιχνίτου, Πλωμαρίου, Αγιάσου και Γέρας του Δήμου 
Λέσβου, δηλαδή στο σύνολο του Δήμου Λέσβου, όπως 
αυτός ορίζεται με τον Ν. 3852/2010. 

Κατά τα λοιπά ισχύει το Π.δ. 637/1982, όπως αυτό έχει τρο¬ 
ποποιηθεί με την υπ’ αριθ. 101/2011 απόφαση του Δ.Σ. Λέσβου. 

Κατά τα λοιπά ισχύουν τα οριζόμενα στο άρθρο 1 
του Ν.4147/2013 (ΦΕΚ 98/Α'/26-4-2013) για τη διαδικασία 
Συγχώνευσης ΔΕΥΑ. 

Από την παρούσα απόφαση δεν προκαλείται επιπλέον 
δαπάνη σε βάρος του κρατικού προϋπολογισμού ούτε 
σε βάρος του προϋπολογισμού του Δήμου Λέσβου ή 
της Δ.Ε.Υ.Α. Λέσβου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 12 Μαρτίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθ. 17166 (2) 

Τροποποίηση συστατικής πράξης του Ν.Π.Δ.Δ. του Δή¬ 
μου Τήνου με την επωνυμία «Δημοτικό Νομικό Πρό¬ 
σωπο Δήμου Τήνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Ν. 3852/2010 (ΦΕΚ 87/Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

β. Του Π.Δ/τος 143/2010 (ΦΕΚ 236/Α) «Οργανισμός της 
Αποκεντρωμένης Διοίκησης Αιγαίου». 

γ. Των άρθρων 239, 240 και 241 του Ν. 3463/2006 (ΦΕΚ 
114/Α) «Κύρωση του Κώδικα Δήμων και Κοινοτήτων». 

δ. Του άρθρου 56 του Ν. 4257/2014 (ΦΕΚ 93/Α), «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών», σε συνδυασμό με την πράξη 4 του Υπουργικού 


Συμβουλίου της 6-2-2015 (ΦΕΚ 24/Α'), «Αποδοχή παραι¬ 
τήσεων των Γ ενικών Γ ραμματέων των Αποκεντρωμένων 
Διοικήσεων της Χώρας». 

2. Την υπ’ αριθ. 70/2011 (ΦΕΚ 1300/Β/16-6-2011) απόφαση 
του Δημοτικού Συμβουλίου Τήνου περί συγχώνευσης 
των δύο (2) Νομικών Προσώπων Δημοσίου Δικαίου του 
Δήμου Τήνου σε ένα Ν.Π.Δ.Δ. με την επωνυμία «Δημοτικό 
Νομικό Πρόσωπο Δήμου Τήνου». 

3. Την υπ’ αριθ. 2/27-1-2015 απόφαση του Δημοτι¬ 
κού Συμβουλίου Τήνου, με την οποία αποφασίστηκε 
η τροποποίηση της συστατικής πράξης του Νομικού 
Προσώπου Δημοσίου Δικαίου του Δήμου Τήνου με την 
επωνυμία «Δημοτικό Νομικό Πρόσωπο Δήμου Τήνου», ως 
προς το κεφάλαιο «Πόροι», αποφασίζουμε: 

Εγκρίνουμε την υπ’ αριθ. 2/27-1-2015 απόφαση του Δη¬ 
μοτικού Συμβουλίου Τήνου με την οποία τροποποιείται η 
συστατική πράξη του Νομικού Προσώπου του Δήμου Τήνου 
με την επωνυμία «Δημοτικό Νομικό Πρόσωπο Δήμου Τήνου», 
συσταθέν με την υπ’ αριθ. 70/2011 απόφαση του Δημοτικού 
Συμβουλίου Τήνου (ΦΕΚ 1300/Β/16-6-2011), το οποίο προήλ¬ 
θε μετά από τη συγχώνευση δύο (2) Νομικών Προσώπων 
του Δήμου (α. Παιδικός Σταθμός Δήμου Τήνου και β. ΚΑΠΗ 
Δήμου Τήνου), ως προς το κεφάλαιο «Πόροι», ως εξής: 

Πόροι του Ν.Π.Δ.Δ. είναι: 

α) η ετήσια τακτική επιχορήγηση του Δήμου Τήνου 
τουλάχιστον 200.000,00 € (Δήμος Τήνου + ΚΑΠ) και η 
τυχόν έκτακτη επιχορήγηση, το ύψος της οποίας δι¬ 
αμορφώνεται ανάλογα με τις εκάστοτε ανάγκες που 
οδηγούν στην καταβολή της έκτακτης επιχορήγησης. 

β) κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες, 

γ) εισπράξεις από το αντίτιμο των πραγμάτων ή των 
υπηρεσιών, που παρέχει το Ν.Π.Δ.Δ. 

δ) πρόσοδοι από τη δική του περιουσία, καθώς και από 
τη συμμετοχή του σε προγράμματα χρηματοδότησης. 

Από τις διατάξεις της παρούσας απόφασης θα προκλη- 
θεί ετήσια δαπάνη σε βάρος του προϋπολογισμού του 
Δήμου Τήνου έτους 2015 και ένθεν, ποσού 200.000,00 € 
στον Κ.Α. 00.6715.0003. 

Κατά τα λοιπά ισχύει η υπ’ αριθ. 70/2011 (ΦΕΚ 1300/ 
16-6-2011) απόφαση του Δημοτικού Συμβουλίου Τήνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Μαρτίου 2015 

Ο Ασκών Καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθ. 1462 (3) 

Τροποποίηση της υπ’ αριθ. 9190/10-9-2014 (ΦΕΚ 2540 
Β'/24-09-2014) απόφασης Γενικού Γραμματέα Απο¬ 
κεντρωμένης Διοίκησης Μακεδονίας-Θράκης, περί 
ανάθεσης καθηκόντων Ληξιάρχων στο Δήμο Νάου¬ 
σας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 280 και 283 παρ. 4 του 
Ν. 3852/2010 (ΦΕΚ 87Α77-6-2010): Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης. 

2. Του άρθρου 24 παρ. 1 του Π.δ. 142/2010 (ΦΕΚ 235 
Α'/27-12-2010): Οργανισμός της Αποκεντρωμένης Διοί¬ 
κησης Μακεδονίας - Θράκης. 

3. Τις διατάξεις του άρθρου 2 παρ. 2 του Ν. 344/1976 
(ΦΕΚ 143 Α711-6-1976): Περί ληξιαρχικών πράξεων. 

4. Την υπ’ αριθ. Φ.127080/57460/10 (ΦΕΚ 1984 Β/ 
22-12-2010): Υποδιαίρεση ληξιαρχικής περιφέρειας, Δή¬ 
μων που συνιστώνται από συνένωση Ο.Τ.Α. σύμφωνα 
με τον Ν.3852/2010 απόφαση Υπουργού Εσωτερικών 
Αποκέντρωσης και Ηλεκτρονικής Διακυβέρνησης. 

5. Τις διατάξεις της παρ. 3 του άρθρου 90 του Π.δ. 63/ 
2005 (ΦΕΚ 98 Α'): Κωδικοποίηση της νομοθεσίας για την 
Κυβέρνηση και τα κυβερνητικά όργανα που αφορούν τον 
έλεγχο των δαπανών που προκαλούν οι κανονιστικές 
διοικητικές πράξεις. 

6. Την υπ’ αριθ. 4 της 6.2.2015 (ΦΕΚ 24 Α76-2-2015) 
Πράξης Υπουργικού Συμβουλίου, περί αποδοχής παραι¬ 
τήσεων των Γενικών Γραμματέων των Αποκεντρωμένων 
Διοικήσεων της Χώρας. 

7. Τις διατάξεις του άρθρου 56 του Ν.4274/2014 (ΦΕΚ 
93 Α'/14-04-2014): Επείγουσες ρυθμίσεις αρμοδιότητας 
Υπουργείου Εσωτερικών. 

8. Την υπ’ αριθ. 9190/10-9-2014 (ΦΕΚ 2540 Β/24-09-2014) 
απόφασή μας, με την οποία αναθέσαμε καθήκοντα Λη- 
ξιάρχων στις Ληξιαρχικές Περιφέρειες του Δήμου Νά¬ 
ουσας, σε υπαλλήλους του Δήμου, μεταξύ των οποίων 
και στην Παναγιωτίδου Όλγα του Χρήστου, κλάδου ΔΕ 
Διοικητικού, με βαθμό Β', στη Ληξιαρχική Περιφέρεια 
Δημοτικής Ενότητας Νάουσας. 

9. Την υπ’ αριθ. 3619/10-2-2015 εισήγηση Δημάρχου 
Νάουσας, με την οποία προτείνεται η ανάθεση καθηκό¬ 
ντων Ληξιάρχου στη Ληξιαρχική Περιφέρεια Δημοτικής 
Ενότητας Νάουσας, στον υπάλληλο του Δήμου Νάουσας 
Χωνό Σταύρο του Αλεξάνδρου, κλάδου ΔΕ Διοικητικού 
με βαθμό Γ, σε αντικατάσταση της Παναγιωτίδου Όλ¬ 
γας, η οποία συνταξιοδοτήθηκε. 

10. Την υπ’ αριθ. 4405/20-2-2015 βεβαίωση του Οικο¬ 
νομικού Τμήματος Δήμου Νάουσας, ότι για την κάλυ¬ 
ψη της δαπάνης ύψους 1.150,00 ευρώ που προκαλείται 
κατά το τρέχον έτος, προβλέπεται ανάλογη πίστωση 
στον Κ.Α. 10.6012 «Αποζημίωση υπερωριακής εργασίας 
υπαλλήλων και για εξαιρέσιμες ημέρες και νυχτερινές 
ώρες και λοιπές πρόσθετες αμοιβές», του προϋπολο¬ 
γισμού έτους 2015 του Δήμου και ανάλογες πιστώσεις 
θα προβλεφθούν στους αντίστοιχους προϋπολογισμούς 
των επομένων ετών, αποφασίζουμε: 

Τροποποιούμε για τους ανωτέρω λόγους, την υπ’ αριθ. 
9190/10-9-2014 απόφασή μας, περί ανάθεσης καθηκό¬ 
ντων Ληξιάρχων στο Δήμο Νάουσας Ν. Ημαθίας ως 
προς την παράγραφο 1 του αποφασιστικού της μέρους, 
η οποία αντικαθίσταται ως εξής: 

«1. Ληξιαρχική Περιφέρεια Δημοτικής Ενότητας Νά¬ 
ουσας: Χωνός Σταύρος του Αλεξάνδρου, κλάδου ΔΕ 
Διοικητικού με βαθμό Γ'». 

Κατά τα λοιπά, η υπ’ αριθ. 9190/10-9-2014 απόφασή 
μας, ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 27 Φεβρουάριου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 


Αριθ. 15257/953 (4) 

Ανάθεση καθηκόντων Ληξιάρχων στα Ληξιαρχεία των 
Δημοτικών Ενοτήτων του Δήμου Λουτρακιού - Περα- 
χώρας - Αγίων Θεοδώρων Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις της παρ. 2 του άρθρου 2 του Ν.344/1976 
«Περί ληξιαρχικών πράξεων», όπως τροποποιήθηκε με το 
άρθρο 9 παρ. 15 του Ν.2307/1995 (ΦΕΚ 113/τ.ΑΤΙ5-6-1995). 

2. Τις διατάξεις του άρθρου 14 του Ν.2503/1997 (ΦΕΚ 
107/30.5.1997 Α') που αφορά τη διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

3. Τις διατάξεις των άρθρων 1,2 και 280 του Ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης (ΦΕΚ 
87/τ.Α77-6-2010). 

4. Την υπ’ αριθ. Φ.127080/57460/21-12-2010 απόφαση του 
Υφυπουργού Εσωτερικών Αποκέντρωσης και Ηλεκτρονικής 
Διακυβέρνησης «Υποδιαίρεση ληξιαρχικής Περιφέρειας 
Δήμων που συνιστώνται από συνένωση ΟΤΑ σύμφωνα με 
το Ν.3852/2010» (ΦΕΚ 1984/τ.Β'/22-12-2010), σύμφωνα με την 
οποία η ληξιαρχική Περιφέρεια κάθε νέου Δήμου που συ- 
νιστάται από συνένωση ΟΤΑ, σύμφωνα με το Ν.3852/2010 
υποδιαιρείται σε τόσες ληξιαρχικές περιφέρειες όσες και 
οι δημοτικές του ενότητες και κατά τέτοιον τρόπο ώστε, 
κάθε υποδιαιρεμένη ληξιαρχική περιφέρεια να ταυτίζεται 
με την εδαφική περιφέρεια μιας δημοτικής ενότητας. 

5. Την υπ’ αριθ. 65/2010 (αριθμ. πρωτ. Φ127080/57510/ 
31-12-2010) εγκύκλιο του Υπουργείου Εσωτερικών Απο¬ 
κέντρωσης και Ηλεκτρονικής Διακυβέρνησης «Περί ληξι¬ 
αρχικών βιβλίων των νέων δήμων που συνιστώνται από 
συνένωση ΟΤ Α με το Ν.3852/2010». 

6. Το γεγονός ότι ο Δήμος Λουτρακιού - Περαχώ- 
ρας - Αγίων Θεοδώρων που συστάθηκε με το άρθρο 1 
του Ν.3852/2010 αποτελείται από δύο (2) οργανισμούς 
τοπικής αυτοδιοίκησης και υποδιαιρείται σε δύο (2) λη¬ 
ξιαρχικές περιφέρειες. 

7. Τις διατάξεις του άρθρου 56 του Ν.4257/2014 (ΦΕΚ 
93/τ.Α'/14-4-2014). 

8. Την Πράξη 4 της 6ης-2-2015 του Υπουργικού Συμ¬ 
βουλίου (ΦΕΚ 24/τ.Α76-2-2015). 

9. Το υπ’ αριθ. 2762/20-2-2015 έγγραφο του Δημάρχου 
Λουτρακιού - Περαχώρας - Αγίων Θεοδώρων στο οποίο 
εκθέτει ότι αδυνατεί να ασκήσει τα καθήκοντα ληξιάρ¬ 
χου στη ληξιαρχική περιφέρεια της δημοτικής ενότητας 
Λουτρακιού - Περαχώρας του Δήμου Λουτρακιού - Πε¬ 
ραχώρας - Αγίων Θεοδώρων και προτείνει την ανάθεση 
αυτών στη μόνιμη υπάλληλο Ιωάννου Αικατερίνη του 
Ευαγγέλου κλάδου ΠΕΙ Διοικητικού, αποφασίζουμε: 

Αναθέτουμε την άσκηση των καθηκόντων Ληξιάρχου 
της Δημοτικής Ενότητας Λουτρακιού - Περαχώρας του 
Δήμου Λουτρακιού - Περαχώρας - Αγίων Θεοδώρων στη 
μόνιμη υπάλληλο Ιωάννου Αικατερίνη του Ευαγγέλου 
κλάδου ΠΕΙ Διοικητικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μαρτίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15279/957 (5) 

Απαλλαγή της Χρανιώτη Αικατερίνης του Γεωργίου από 
τα καθήκοντα Ληξιάρχου της Δημοτικής Ενότητας 
Νέας Τίρυνθας του Δήμου Ναυπλιέων Ν. Αργολίδος. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις της παρ. 4 του άρθρου 2 του Ν.344/1976 
«Περί ληξιαρχικών πράξεων», όπως τροποποιήθηκε με το 
άρθρο 9 παρ. 15 του Ν.2307/1995 (ΦΕΚ113/τ.Α'/15-6-1995). 

2. Τις διατάξεις του άρθρου 14 παρ. 4 του Ν.2503/97 
(ΦΕΚ 107/30.5.1997 Α') που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

3. Τις διατάξεις των άρθρων 1,2 και 280 του Ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης (ΦΕΚ 
87/τ.Α77-6-2010). 

4. Τις διατάξεις του άρθρου 56 του Ν.4257/2014 (ΦΕΚ 
93/τ.Α7ΐ 4-4-2014). 

5. Την Πράξη 4 της 6ης-2-2015 του Υπουργικού Συμ¬ 
βουλίου (ΦΕΚ 24/τ.Α76-2-2015). 

6. Την υπ’ αριθ. 76989/4962/18-9-2014 (ΦΕΚ 2646/τ.Β7 
6-10-2014) απόφαση Γενικού Γραμματέα Αποκεντρω¬ 
μένης Διοίκησης Πελοποννήσου Δυτικής Ελλάδας και 
Ιονίου με την οποία ανατέθηκαν καθήκοντα Ληξιάρχου 
για το Ληξιαρχείο της Δημοτικής Ενότητας Νέας Τίρυν¬ 
θας στην υπάλληλο Χρανιώτη Αικατερίνη του Γ εωργίου. 

7. Το υπ’ αριθ. 32370/5-11-2014 έγγραφο του Δήμου 
Ναυπλιέων από το οποίο προκύπτει ότι η παραπάνω 
διορισθείσα ως Ληξίαρχος της Δημοτικής Ενότητας 
Νέας Τίρυνθας δεν είναι δυνατόν στο εξής να εκτελεί 
χρέη Ληξιάρχου λόγω αποχώρησής της από την υπη¬ 
ρεσία (απόσπαση σε άλλη Υπηρεσία), αποφασίζουμε: 

Απαλλάσσουμε από τα καθήκοντα Ληξιάρχου της 
Δημοτικής Ενότητας Νέας Τίρυνθας την Χρανιώτη Αι¬ 
κατερίνη του Γεωργίου μόνιμη υπάλληλο του Δήμου 
Ναυπλιέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 15680/984 (6) 

Ανάθεση καθηκόντων Ληξιάρχου Δημοτικής Ενότητας 
Νέας Τίρυνθας του Δήμου Ναυπλιέων Νομού Αργο¬ 
λίδος. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τ ις διατάξεις των παρ. 2 και 8 του άρθρου 2 του 
Ν.344/1976 «Περί ληξιαρχικών πράξεων», όπως τροπο¬ 
ποιήθηκε με το άρθρο 9 παρ. 15 του Ν.2307/1995 (ΦΕΚ 
113/τ. Α715-6-1995). 

2. Τις διατάξεις του άρθρου 14 παρ. 4 του Ν.2503/97 
(ΦΕΚ 107/30.5.1997 Α') «διοίκηση, οργάνωση, στελέχω¬ 


ση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τ ις διατάξεις των άρθρων 1,2 και 280 του Ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης (ΦΕΚ 
87/τ.Α77-6-2010). 

4. Την υπ’ αριθ. Φ.127080/57460/21-12-2010 απόφαση 
του Υφυπουργού Εσωτερικών Αποκέντρωσης και Ηλε¬ 
κτρονικής Διακυβέρνησης «Υποδιαίρεση ληξιαρχικής Πε¬ 
ριφέρειας Δήμων που συνιστώνται από συνένωση ΟΤΑ 
σύμφωνα με το Ν.3852/2010» (ΦΕΚ 1984/τ.Β'/22-12-2010). 

5. Την υπ’ αριθ. 65/2010 (αριθμ. πρωτ. Φ.127080/57510/ 
31-12-2010) εγκύκλιο του Υπουργείου Εσωτερικών Απο¬ 
κέντρωσης και Ηλεκτρονικής Διακυβέρνησης «Περί ληξι¬ 
αρχικών βιβλίων των νέων δήμων που συνιστώνται από 
συνένωση ΟΤΑ με το ν.3852/2010» 

6. Το γεγονός ότι ο Δήμος Ναυπλιέων που συστάθηκε 
με το άρθρο 1 του Ν.3852/2010 αποτελείται από τέσσερις 
(4) οργανισμούς τοπικής αυτοδιοίκησης και υποδιαιρεί¬ 
ται σε τέσσερις (4) ληξιαρχικές περιφέρειες. 

7. Τ ις διατάξεις του άρθρου 56 του Ν.4257/2014 (ΦΕΚ 
93/τ.Α'/14-4-2014). 

8. Την Πράξη 4 της 6ης-2-2015 του Υπουργικού Συμ¬ 
βουλίου (ΦΕΚ 24/τ.Α'/6-2-2015). 

9. Την υπ’ αριθ. 76989/4962/18-9-2014 (ΦΕΚ 2646/τ.Β'/6- 
10-2014) απόφαση Γ ενικού Γ ραμματέα Αποκεντρωμένης 
Διοίκησης Πελοποννήσου Δυτικής Ελλάδας και Ιονίου 
με την οποία ανατέθηκαν καθήκοντα Ληξιάρχου για 
το Ληξιαρχείο της Δημοτικής Ενότητας Νέας Τίρυνθας 
στην υπάλληλο Χρανιώτη Αικατερίνη του Γ εωργίου. 

10. Το υπ’ αριθ. 32370/5-11-2014 έγγραφο του Δήμου 
Ναυπλιέων με το οποίο: α) μας γνωρίζει ότι η διορι- 
σθείσα ως Ληξίαρχος της Δημοτικής Ενότητας Νέας 
Τίρυνθας Χρανιώτη Αικατερίνη του Γεωργίου δεν είναι 
δυνατόν στο εξής να εκτελεί χρέη Ληξιάρχου λόγω 
αποχώρησής της από την υπηρεσία (απόσπαση σε άλλη 
Υπηρεσία) και β) προτείνει ως Ληξίαρχο για το Ληξιαρ¬ 
χείο της Δημοτικής Ενότητας Νέας Τίρυνθας το δημόσιο 
υπάλληλο και Πρόεδρο της Δημοτικής Κοινότητας Νέας 
Τίρυνθας Κυριακόπουλο Δημήτριο του Αντωνίου. 

11. Την υπ’ αριθ. 389/2014 απόφαση του Δημοτικού Συμ¬ 
βουλίου Ναυπλιέων με την οποία καθορίστηκε η αποζημίω¬ 
ση του ανωτέρω ως Ληξιάρχου Δημοτικής Ενότητας Νέας 
Τίρυνθας στο ποσό των 163,20 € μηνιαίως, όπως ορίζουν 
οι διατάξεις της παρ. 8 του άρθρου 2 του Ν.344/1976. 

12. Το γεγονός ότι η ανωτέρω αποζημίωση δεν ξε¬ 
περνά το 20% του βασικού μισθού του Κυριακόπουλου 
Δημητρίου του Αντωνίου, αποφασίζουμε: 

1. Αναθέτουμε την άσκηση καθηκόντων, Ληξιάρχου για το 
Ληξιαρχείο της Δημοτικής Ενότητας Νέας Τίρυνθας στο 
δημόσιο υπάλληλο και Πρόεδρο της Δημοτικής Κοινότητας 
Νέας Τίρυνθας Κυριακόπουλο Δημήτριο του Αντωνίου. 

2. Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού του Δή¬ 
μου Ναυπλιέων ποσού 1958,40 € η οποία και θα βαρύνει 
τον Κ.Α. 10-6012.001 των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Αριθ. 13065/857 (7) 

Καθορισμός ωραρίου λειτουργίας των Υπηρεσιών Κα¬ 
θαριότητας,Ύδρευσης και Τεχνικών Έργων του Δή¬ 
μου Νεμέας για το έτος 2015. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α730-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του Ν.3852/2010 (ΦΕΚ 87/τ.Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280 παρ. I. 

3. Τις διατάξεις του άρθρου 8 του Π.δ. 139/2010 (ΦΕΚ 
232/τ.Α'/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 

4. Τις διατάξεις του άρθρου 36 του Ν.3584/2007 (ΦΕΚ 
143/τ.Α728-7-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Τις διατάξεις του άρθρου 56 του Ν.4257/2014 (ΦΕΚ 
93/τ.Α'/14-4-2014). 

6. Την Πράξη 4 της 6ης-2-2015 του Υπουργικού Συμ¬ 
βουλίου (ΦΕΚ 24/τ.Α'/6-2-2015). 

7. Την υπ’ αριθ. 15/2015 απόφαση του Δημοτικού Συμ¬ 
βουλίου Νεμέας, αναφορικά με την ανάγκη να λειτουρ¬ 
γούν η Υπηρεσία Καθαριότητας, η ΥπηρεσίαΎδρευσης 
καθώς και η Υπηρεσία ΤεχνικώνΈργων του Δήμου όλες 
τις ημέρες του μήνα και σε απογευματινή βάρδια, για 
τους λόγους που αναλυτικά περιγράφονται στην από¬ 
φαση. 

8. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο 
επιτελούν, αποφασίζουμε: 

Α. Καθιερώνουμε την εργασία του παρακάτω προ¬ 
σωπικού του Δήμου Νεμέας για το έτος 2015 ως εξής: 

1. Να λειτουργεί η Υπηρεσία Καθαριότητας του Δή¬ 
μου όλες τις ημέρες του μήνα, καθώς και τις Κυριακές 
και εξαιρέσιμες ημέρες και σε απογευματινή βάρδια 
με πέντε (5) υπαλλήλους μηνιαίως, εκ των οποίων ένας 
(1) υπάλληλος κλάδου ΔΕ και τέσσερις (4) υπάλληλοι 
κλάδου ΥΕ. 

2. Να λειτουργεί η Υπηρεσία Ύδρευσης του Δήμου 
όλες τις ημέρες του μήνα καθώς και τις Κυριακές και 
εξαιρέσιμες ημέρες και σε απογευματινή βάρδια με έναν 
(1) υπάλληλο κλάδου ΥΕ. 

3. Να λειτουργεί η Υπηρεσία ΤεχνικώνΈργων του Δή¬ 
μου όλες τις ημέρες του μήνα καθώς και τις Κυριακές 
και εξαιρέσιμες ημέρες και σε απογευματινή βάρδια με 
έναν (1) υπάλληλο κλάδου ΔΕ. 

Β. α. Στο προσωπικό που πρόκειται να απασχολη¬ 
θεί κατά το Σάββατο θα δοθεί άλλη ημέρα ανάπαυσης 
εντός της προσεχούς εβδομάδας. 

β. Στο προσωπικό που πρόκειται να απασχοληθεί 
κατά την Κυριακή ή εξαιρέσιμη θα δοθεί άλλη ημέρα 
ανάπαυσης εντός της προσεχούς εβδομάδας και θα 
καταβάλλονται οι όποιες προσαυξήσεις σύμφωνα με 
την ισχύουσα νομοθεσία. 

Γ. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού έτους 2015 του 


Δήμου Νεμέας ύψους 7.950,00 € που θα βαρύνει τους 
Κ.Α. 20-6012.001, 25-6012.001 και 30-6012.001 των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

-♦- 

Αριθ. 1621 (8) 

Συγκρότηση της Επιτροπής Παρακολούθησης του Περι¬ 
φερειακού Επιχειρησιακού Προγράμματος «Ανατολι¬ 
κής Μακεδονίας και Θράκης» 2014 - 2020. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του ν. 4314/2014 «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, Β) 
Ενσωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 (ΕΕ 
Γ 156/16.6.2012) στο ελληνικό δίκαιο, τροποποίηση του 
Ν. 3419/2005 (ΦΕΚ Α' 297) και άλλες διατάξεις» (ΦΕΚ Α' 
265) και ιδίως των άρθρων 24,24Α και 58 (παρ. 6) αυτού. 

2. Τον Κανονισμό (ΕΕ) υπ’ αριθ. 1303/2013 του Ευρω¬ 
παϊκού Κοινοβουλίου και του Συμβουλίου της 17ης Δε¬ 
κεμβρίου 2013 περί καθορισμού κοινών διατάξεων για 
το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί 
καθορισμού γενικών διατάξεων για το Ευρωπαϊκό Τα¬ 
μείο Περιφερειακής Ανάπτυξης, το Ευρωπαϊκό Κοινωνικό 
Ταμείο, το Ταμείο Συνοχής, το Ευρωπαϊκό Γεωργικό 
Ταμείο Αγροτικής Ανάπτυξης και το Ευρωπαϊκό Ταμείο 
Θάλασσας και Αλιείας και για την κατάργηση του κα¬ 
νονισμού (ΕΚ) αριθ. 1083/2006, και ιδίως τα άρθρα 47, 
48, 49 και 110 αυτού. 

3. Τον Κανονισμό (ΕΕ) υπ’ αριθ. 1301/2013 του Ευρωπα¬ 
ϊκού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το Ευρωπαϊκό Ταμείο Περιφερει¬ 
ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και 
την απασχόληση» και για την κατάργηση του κανονι¬ 
σμού (ΕΚ) υπ’ αριθ. 1080/2006. 

4. Τον Κανονισμό (ΕΕ) υπ’ αριθ. 1304/2013 του Ευρω¬ 
παϊκού Κοινοβουλίου και του Συμβουλίου της 17ης Δε¬ 
κεμβρίου 2013 για το Ευρωπαϊκό Κοινωνικό Ταμείο και 
την κατάργηση του κανονισμού (ΕΚ) υπ’ αριθ. 1081/2006 
του Συμβουλίου. 

5. Τον κατ’ εξουσιοδότηση κανονισμό (ΕΕ) υπ’ αριθ. 
240/ 2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την 
εταιρική σχέση στο πλαίσιο των ευρωπαϊκών διαρθρω¬ 
τικών και επενδυτικών ταμείων. 

6. Την υπ’ αριθ. Θ(2014) 10174 ίίηαΙ/18.12.2014 Εκτελεστι¬ 
κή απόφαση της Ευρωπαϊκής Επιτροπής για την έγκριση 
ορισμένων στοιχείων του περιφερειακού επιχειρησιακού 
προγράμματος «Ανατολικής Μακεδονίας και Θράκης» 
για στήριξη από το Ευρωπαϊκό Ταμείο Περιφερειακής 
Ανάπτυξης και το Ευρωπαϊκό Κοινωνικό Ταμείο στο 

πλαίσιο του στόχου «Επενδύσεις για την ανάπτυξη και 
την απασχόληση» στην Ελλάδα, (001 2014ΘΒ16Μ2ΘΡ0....). 

7. Την υπ’ αριθ. 97657/ΕΥΣ 1119/29.02.2008 (ΦΕΚ 459Β') 
κοινή υπουργική απόφαση «Σύστασης Ειδικής Υπηρεσίας 
στην Περιφέρεια Ανατολικής Μακεδονίας και Θράκης με 
τίτλο Ενδιάμεση Διαχειριστική Αρχή Περιφέρειας Ανα¬ 
τολικής Μακεδονίας και Θράκης», όπως τροποποιήθηκε 
και ισχύει κάθε φορά. 

8. Το Π.δ. 4/2002 (ΦΕΚ Α'3) «Εκτέλεση ενεργειών τεχνικής 
βοήθειας - στήριξης και διαχείριση αντίστοιχων πόρων». 

9. Την εισήγηση της Ειδικής Υπηρεσίας Διαχείρισης 
ΕΠ Περιφέρειας Ανατολικής Μακεδονίας και Θράκης. 

10. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Συγκρότηση της Επιτροπής Παρακολούθησης 

του Περιφερειακού Επιχειρησιακού Προγράμματος 
«Ανατολικής Μακεδονίας και Θράκης» 2014-2020 

Συγκροτείται Επιτροπή Παρακολούθησης του Περι¬ 
φερειακού Επιχειρησιακού Προγράμματος «Ανατολικής 
Μακεδονίας και Θράκης» 2014-2020, αποτελούμενη από 
τους κάτωθι: 

I. Πρόεδρος της Επιτροπής Παρακολούθησης του 
Περιφερειακού Επιχειρησιακού Προγράμματος «Ανα¬ 
τολικής Μακεδονίας και Θράκης» 2014-2020 είναι ο 
Περιφερειάρχης Ανατολικής Μακεδονίας και Θράκης, 
ο οποίος αναπληρώνεται στα καθήκοντά του από Αντι- 
περιφερειάρχη που θα οριστεί με απόφαση του Περιφε¬ 
ρειάρχη (ή εναλλακτικά από τον Προϊστάμενο της ΕΥΔ 
ΕΠ Περιφέρειας Ανατολικής Μακεδονίας και Θράκης). 

11. Μέλη της Επιτροπής Παρακολούθησης του Π.Ε.Π. 
«Ανατολικής Μακεδονίας και Θράκης» 2014-2020 με δι¬ 
καίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

1. Ο Γενικός Γραμματέας Δημοσίων επενδύσεων - 
ΕΣΠΑ του Υπουργείου Οικονομίας, Υποδομών, Ναυτιλίας 
και Τουρισμού με αναπληρωτή τον Προϊστάμενο της 
Εθνικής Αρχής Συντονισμού ΕΣΠΑ (ΕΑΣ). 

2. Ο Προϊστάμενος της Ειδικής Υπηρεσίας Διαχείρισης 
ΕΠ Περιφέρειας Ανατολικής Μακεδονίας και Θράκης 
με αναπληρωτή τον Προϊστάμενο της Μονάδας Α' της 
ιδίας Υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων Προ¬ 
γραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ 

6. Εκπρόσωπος της Ειδικής Υπηρεσίας Διαχείρισης 
του Προγράμματος Αγροτικής Ανάπτυξης 2014 - 2020. 

7. Εκπρόσωπος της Ειδικής Υπηρεσίας Διαχείρισης 
του Προγράμματος Αλιείας και Θάλασσας 2014 - 2020. 

8. Εκπρόσωπος της Γενικής ΓραμματείαςΈρευνας και 
Τ εχνολογίας. 


9. Εκπρόσωπος της Κεντρικής Μονάδας Κρατικών Ενι¬ 
σχύσεων (ΚΕΜΚΕ) του Υπουργείου Οικονομικών. 

10. Εκπρόσωπος της Γενικής Γραμματέας Ισότητας 
των Φύλων του Υπουργείου Εσωτερικών και Διοικητικής 
Ανασυγκρότησης. 

11. Εκπρόσωπος της ΜΟΔ ΑΕ. 

12. Εκπρόσωπος της Ειδικής Υπηρεσίας Διαχείρισης 
του ΕΠ Ψηφιακή σύγκλιση ως Επιτελικής Δομής ΕΣΠΑ 
στις Τεχνολογίες της Πληροφορίας και Επικοινωνίας, 
του Υπουργείου Υποδομών, Μεταφορών και Δικτύων. 

13. Εκπρόσωπος της Επιτελικής Δομής ΕΣΠΑ του 
Υπουργείου Περιφερειακής Ανασυγκρότησης, Περιβάλ¬ 
λοντος και Ενέργειας (τομέας Περιβάλλοντος, Ενέργει¬ 
ας και Κλιματικής Αλλαγής). 

14. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και Θρησκευμάτων 
(τομέας Παιδείας). 

15. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και Θρησκευμάτων 
(τομέας Πολιτισμού). 

16. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας, Υποδομών, Ναυτιλίας και Του¬ 
ρισμού (τομέας Τουρισμού). 

17. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών και Διοικητικής Ανασυγκρό¬ 
τησης (τομέας Διοικητικής Μεταρρύθμισης και Ηλεκτρο¬ 
νικής Διακυβέρνησης). 

18. Εκπρόσωπος της Επιτελικής Δομής ΕΣΠΑ του 
Υπουργείου Υγείας και Κοινωνικών Ασφαλίσεων. 

19. Εκπρόσωπος της Επιτελικής Δομής ΕΣΠΑ του 
Υπουργείου Εργασίας και Κοινωνικής Αλληλεγγύης. 

(γ) Εκπρόσωποι αυτοδιοίκησης, της'Ενωσης Περιφερειών 
Ελλάδας (ΕΝΠΕ) και της Κεντρικής'Ενωσης Δήμων (ΚΕΔΕ) 

20. Εκπρόσωπος της Κεντρικής'Ενωσης Δήμων Ελ¬ 
λάδας (ΚΕΔΕ). 

21. Εκπρόσωπος της ΠΕΔ Ανατολικής Μακεδονίας 
Θράκης. 

22. Εκπρόσωπος της'Ενωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

23. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

24. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

25. Εκπρόσωπος της Γ ενικής Συνομοσπονδίας Εργα¬ 
τών Ελλάδος (ΓΣΕΕ). 

26. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

27. Εκπρόσωπος της Κεντρικής'Ενωσης Επιμελητη¬ 
ρίων (ΚΕΕ). 

28. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

29. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

30. Εκπρόσωπος του Τεχνικού Επιμελητηρίου Ελλά¬ 
δος (ΤΕΕ). 

31. Εκπρόσωπος του Οικονομικού Επιμελητηρίου Ελ¬ 
λάδος (ΘΕΕ). 

32. Εκπρόσωπος του Γεωτεχνικού Επιμελητηρίου (ΓΕ- 
ΩΤΕΕ). 

33. Εκπρόσωπος του Συνδέσμου Πληροφορικής & Επι¬ 
κοινωνιών Ελλάδος (ΣΕΠΕ). 

34. Εκπρόσωπος νεοφυών επιχειρήσεων 

35. Εκπρόσωπος του Συνδέσμου Βιομηχανιών Βορείου 
Ελλάδος (ΣΒΒΕ). 

36. Εκπρόσωπος Συνδέσμου Εξαγωγέων Βορείου Ελ¬ 
λάδος (ΣΕΒΕ). 

37. Εκπρόσωπος Δημοκριτείου Πανεπιστημίου Θράκης 

38. Εκπρόσωπος Τ.Ε.Ι. Ανατολικής Μακεδονίας και 
Θράκης 

39. Δύο (2) Εκπρόσωποι της Ομοσπονδίας Εθελοντικών 
μη Κυβερνητικών Οργανώσεων 

40. Εκπρόσωποι φορέων κοινωνικής οικονομίας 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος, 

41. Εκπρόσωποι Ενδιάμεσων Φορέων Διαχείρισης. 

III. Στην Επιτροπή Παρακολούθησης του Περιφερει¬ 
ακού Επιχειρησιακού Προγράμματος «Ανατολικής Μα¬ 
κεδονίας και Θράκης» 2014-2020 συμμετέχουν χωρίς 
δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της Ευρωπαϊκής Τράπεζας Επενδύ¬ 
σεων. 

5. Εκπρόσωποι των Ειδικών Υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπρο¬ 
σωπείται στην Επιτροπή Παρακολούθησης του Π.Ε.Π. 
«Ανατολικής Μακεδονίας και Θράκης» 2014-2020 ορί¬ 
ζει εγγράφως και γνωστοποιεί στην Ειδική Υπηρεσία 
Διαχείρισης ΕΠ Περιφέρειας Ανατολικής Μακεδονίας 
και Θράκης τον εκπρόσωπο και τον αναπληρωτή του, 
δηλώνοντας αντίστοιχα και τις ηλεκτρονικές διευ¬ 
θύνσεις επικοινωνίας, οι οποίες θα χρησιμοποιηθούν 
για την πρόσβαση στην επιχειρησιακή πλατφόρμα 
«ΔΙΑΥΛΟΣ». Η ίδια διαδικασία ακολουθείται κάθε φορά 
που υπάρχει αντικατάσταση εκπροσώπου. Σε περί¬ 
πτωση κωλύματος και του αναπληρωματικού μέλους 
για συμμετοχή σε κάποια συνεδρίαση της Επιτροπής 
Παρακολούθησης, δύναται να ορίζεται εξουσιοδο¬ 
τημένο πρόσωπο για συμμετοχή στη συγκεκριμένη 
συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδικοί 
επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργεί¬ 
ων, της Περιφέρειας, των Δήμων και λοιπών φορέων. 

Αρθρο 2 

Αποστολή της Επιτροπής Παρακολούθησης 

του Περιφερειακού Επιχειρησιακού Προγράμματος 
«Ανατολικής Μακεδονίας και Θράκης» 2014-2020 

I. Η Επιτροπή Παρακολούθησης έχει ως αποστολή 
να παρακολουθεί την εφαρμογή και την πρόοδο του 
Π.Ε.Π. «Ανατολικής Μακεδονίας και Θράκης» 2014-2020, 


σύμφωνα με τα άρθρα 47, 48, 49 και 110 του Κανονι¬ 
σμού (ΕΕ) αριθ. 1303/2013 καθώς και να εγκρίνει την 
εξειδίκευσή του. 

II. Ειδικότερα, η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων 

2. όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος 

3. την πρόοδο στην εφαρμογή του σχεδίου αξιολό¬ 
γησης και την παρακολούθηση των συμπερασμάτων 
των αξιολογήσεων 

4. την υλοποίηση της στρατηγικής επικοινωνίας 

5. την υλοποίηση μεγάλων έργων 

6. την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων 

7. την τυχόν υλοποίηση κοινών σχεδίων δράσης 

8. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες 

9. τις δράσεις για την προώθηση της βιώσιμης ανά¬ 
πτυξης 

10. την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετί¬ 
ζονται με το Π.Ε.Π., εφόσον αυτές δεν είχαν εκπληρωθεί 
κατά την ημερομηνία υποβολής του Π.Ε.Π. 

11. την εφαρμογή μέσων χρηματοοικονομικής τεχνικής, 
συμπεριλαμβανομένων των εκ των προτέρων αξιολογή¬ 
σεων, των εγγράφων στρατηγικής, της μεθοδολογίας 
για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών. 

12. τις ετήσιες εκθέσεις ελέγχου ή τμήμα αυτών που 
αφορούν στο οικείο Περιφερειακό Επιχειρησιακό Πρό¬ 
γραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευσή του Περιφερειακού Επιχειρησιακού 
Προγράμματος και κάθε αναθεώρησή της 

2. τη μεθοδολογία και τα κριτήρια επιλογής των πρά¬ 
ξεων 

3. τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ 

4. τη μεθοδολογία και τα κριτήρια επιλογής των στρα¬ 
τηγικών των Ολοκληρωμένων Χωρικών Επενδύσεων 

5. τις ετήσιες και τις τελικές εκθέσεις υλοποίησης 

6. το σχέδιο αξιολόγησης για το Περιφερειακό Επιχει¬ 
ρησιακό Πρόγραμμα και κάθε τροποποίηση του 

7. τη στρατηγική επικοινωνίας για το Περιφερειακό 
Επιχειρησιακό Πρόγραμμα και κάθε τροποποίηση της 

8. κάθε πρόταση της ΕΥΔ ΕΠ Περιφέρειας Ανατολικής 
Μακεδονίας και Θράκης για τροποποίηση του Επιχει¬ 
ρησιακού Προγράμματος πριν την υποβολή της στην 
Ευρωπαϊκή Επιτροπή. 

IV. Η Επιτροπή Παρακολούθησης του Π.Ε.Π. «Ανατολι¬ 
κής Μακεδονίας και Θράκης» 2014-2020 για την άσκηση 

των καθηκόντων της, έχει δικαίωμα πληροφόρησης για 
όλες τις παρεμβάσεις του Π.Ε.Π. Ειδικότερα, κατόπιν 
αιτήματος της, έχει δικαίωμα πρόσβασης σε όλα τα 
έγγραφα που αφορούν στην επιλογή καθώς και την 
υλοποίηση των πράξεων, τηρουμένου του θεσμικού 
πλαισίου σε θέματα εμπιστευτικότητας και προστασίας 
ευαίσθητων προσωπικών δεδομένων. 

Άρθρο 3 

Λειτουργία της Επιτροπής Παρακολούθησης 

του Περιφερειακού Επιχειρησιακού Προγράμματος 
«Ανατολικής Μακεδονίας και Θράκης» 2014-2020 

I. Η Επιτροπή Παρακολούθησης θεσπίζει τον εσω¬ 
τερικό κανονισμό λειτουργίας της κατόπιν εισήγησης 
της Ειδικής Υπηρεσίας Διαχείρισης του ΕΠ Περιφέρειας 
Ανατολικής Μακεδονίας και Θράκης σύμφωνα με τις 
οδηγίες της Εθνικής Αρχής Συντονισμού. 

Η Επιτροπή Παρακολούθησης εγκρίνει τον εσωτερικό κα¬ 
νονισμό λειτουργίας της κατά την πρώτη συνεδρίασή της. 

II. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 


Τεχνικής Βοήθειας του Π.Ε.Π. «Ανατολικής Μακεδονίας 
και Θράκης». 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 17 Μαρτίου 2015 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην υπ’ αριθ. Φ.2996/2015/0000070/10.02.2015 απόφα¬ 
ση του Γενικού Γραμματέα της Αποκεντρωμένης Διοί¬ 
κησης Πελοποννήσου που δημοσιεύθηκε στο ΦΕΚ 340/ 
τ.Β7ΐ1·03.2015, στη σελίδα 4573, γίνεται η εξής διόρθωση: 

Από το εσφαλμένο: «ΤΖΟΥΡΑΣ» 

στο ορθό: «ΤΣΟΥΡΑΣ» 

(Από το Εθνικό Τυπογραφείο) 

